proxectonos/corpus_dominio_legal_administrativo_tmp huggingface dataset:
ORDE do 10 de xullo de 2002 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/07/2002

Por Orde do 23 de abril de 2002 (DOG nº 83, do 30 de abril), a Consellería de Xustiza, Interior e Relacións Laborais anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación polos servicios competentes da Dirección Xeral de Administración Local, emitiuse o correspondente informe, e de conformidade co punto 5.2º da citada orde.
RESOLVO:
Primeiro.-Conceder con cargo á aplicación 13.05.624.0, programa 123.A, dos orzamentos xerais da Comunidade Autónoma de Galicia para 2002, a cesión en propiedade dun vehículo equipado para uso da policía local ós seguintes concellos:
1. Vehículos tipo turismo: Betanzos, Ponteceso, Foz, A Estrada, Gondomar e Mos.
2. Vehículos tipo todoterreo: Santa Comba, Viveiro, Barbadás e Cangas.
3. Motocicletas: Cedeira, Verín, Xinzo, A Cañiza, A Guarda e Vilanova de Arousa.
Segundo.-Notifica-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 10 de xullo de 2002.
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 12 de xuño de 2002, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para 2002 do convenio colectivo da empresa Gestamp Vigo, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/07/2002

Vista a acta da revisión salarial para o ano 2002 do convenio colectivo da empresa Gestamp Vigo, S.A., con nº de código 3603302, que tivo entrada nesta delegación provincial o día 6-6-2002, subscrita en representación da parte económica pola representación da empresa, e da parte social, polo comité de empresa, con data do 22-3-2002. De conformidade co disposto no artigo 7 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 12 de xuño de 2002.
Antonio Coello Bufill
Delegado provincial de Pontevedra
CORRECCIÓN de erros.-Orde do 5 de xullo de 2002 pola que se establecen as bases reguladoras e a convocatoria para o ano 2002 do programa de fomento da estabilidade e da contratación por conta allea de colectivos desfavorecidos.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/07/2002

Advertidos erros na devandita orde, publicada no Diario Oficial de Galicia nº 134, do venres, 12 de xullo de 2002, cómpre realiza-las oportunas correccións:
Na páxina 10.849, no artigo 4º.1, onde di: «...en centros de traballo situados na Comunidade Autónoma de Galicia, como consecuencia de plans de incremento da estabilidade laboral dos seus cadros de persoal en Galicia, nos termos e de acordo cos requisitos e condicións establecidos nesta orde», debe dicir: «...en centros de traballo situados na Comunidade Autónoma de Galicia, nos termos e de acordo cos requisitos e condicións establecidas nesta orde».
Na páxina 10.851, no artigo 7º.2, onde di: «incrementándose nunha contía de ata 3.000 euros...», debe dicir: «incrementándose a unha contía de ata 3.000 euros».
No artigo 8º, onde di: «...incrementándose nunha contía de ata 2.400 euros cando se realicen con mulleres», debe dicir: «...incrementándose a unha contía de ata 2.400 euros cando se realicen con mulleres».
Na páxina 10.853, onde di: «Capítulo III Incompatibilidades e obrigas», debe dicir: «Capítulo IV Incompatibilidades e obrigas».
No «Artigo 18º.-Obrigas dos beneficiarios», onde di: «6. E, cando se trate de empregos ligados a un investimento...», debe dicir: «E, cando se trate de empregos ligados a un investimento...».
Onde di: «7. As empresas beneficiarias, co fin de garanti-lo mantemento dos postos de traballo creados...», debe dicir: «6. As empresas beneficiarias, co fin de garanti-lo mantemento dos postos de traballo creados...».
CORRECCIÓN de erros.-Orde do 5 de xuño de 2002 pola que se fixa o prezo de venda ó público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 18/07/2002

Advertido erro na devandita orde publicada no Diario Oficial de Galicia nº 130, do luns, 8 de xullo de 2002, cómpre realiza-la oportuna corrección:
Na páxina 10.588, no anexo I, onde di: «-Programa de saúde bucodental en atención primaria: 29,62 euros», debe dicir: «-Programa de salud bucodental en atención primaria: 29,62 euros».
RESOLUCIÓN do 26 de xuño de 2002 pola que se adxudican as bolsas para a realización de prácticas no Centro de Supercomputación de Galicia para titulados de formación profesional de segundo grao das especialidades/familias profesionais de informática.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 18/07/2002

A orde da Consellería da Presidencia, Relacións Institucionais e Administración Pública do 29 de
abril de 2002 (DOG do 8 de maio), aprobaba as bases da convocatoria de bolsas para a realización de prácticas no Centro de Supercomputación de Galicia para titulados de formación profesional de segundo grao das especialidades/familias profesionais de informática.
Na base oitava, da mencionada orde de convocatoria, determinábanse os criterios de selección que deberían ter en conta os membros da comisión correspondente.
Na súa virtude, e atendendo por proposta elaborada pola citada comisión
RESOLVO:
Primeiro.-Concedérlle-las bolsas para a realización de prácticas no Centro de Supercomputación de Galicia para titulados de formación profesional de segundo grao das especialidades/familias profesionais de informática, ás persoas que se relacionan no anexo I desta orde. As bolsas financiaranse con cargo á aplicación orzamentaria 04.06.432A.442.0 dos orzamentos xerais da Comunidade Autónoma de Galicia para o ano 2002, cofinanciada polo Fondo Social Europeo (FSE).
Segundo.-Para os efectos de cubri-las renuncias que poidan producirse, establécese a lista de suplentes, que figura como anexo II desta orde, relacionados por orde decrecente de prioridade.
Terceiro.-A inobservancia por parte dos beneficiarios de calquera das bases establecidas na orde de convocatoria do 29 de abril de 2002 (DOG do 8 de maio de 2002) suporá a perda do dereiro a percibi-la axuda correspondente.
Cuarto.-Contra esta resolución poderán os interesados interpoñer recurso potestativo de reposición ante o conselleiro da Presidencia, Relacións Institucionais e Administración Pública, no prazo dun mes que comezará a contar a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de xuño de 2002.
P.D. (Orde 27-3-2002, DOG do 16 de abril)
Miguel Ángel Ríos Fernández
Secretario xeral de Investigación e Desenvolvemento
ANEXO I
Apelidos e nome
DNI
Emilio Fernández Rodríguez
34983099-F
Ramón Figueiro Rodríguez
76867868-M
José Mourelle Romero
44817545-K
José Manuel Vilariño Figueira
34892496-R
ANEXO II
Apelidos e nome
DNI
Xosé Ramón Amosa Pardo
44831710-H
Manuel Ángel Varela Martínez
44825971-Y
Alfredo Gómez Yepes
79324921-Z
Alberto Abelleira Freiría
33278005-H
ORDE do 15 de xullo de 2002 pola que se nomean vocais dos consellos de Administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría, Marín e ría de Pontevedra e Vigo e a súa ría.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 26/07/2002

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de Administración das autoridades portuarias de interese xeral do Estado sitas no seu territorio.
Ó abeiro do artigo 40.2 punto 6º da xa citada Lei 27/1992, e dos acordos do 5 e 26 de marzo de 1998 do Consello da Xunta de Galicia, os membros dos consellos de Administración das autoridades portuarias de interese xeral do Estado, foron nomeados por un período renovable de 4 anos, segundo orde da Consellería de Política Territorial, Obras Públicas e Vivenda do 23 de xuño de 1998, DOG número 121 do 25 de xuño, polo que é preciso proceder á súa renovación.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta os conselleiros de Pesca e Asuntos Marítimos e de Política Territorial, Obras Públicas e Vivenda para o exercicio das devanditas competencias.
Ó abeiro do disposto no artigo 40, número 2, da Lei 27/1992, e do mencionado acordo do 10 de xaneiro de 2002 modificado polo do 6 de xuño de 2002,
do Consello da Xunta de Galicia e, en canto órgano competente,
DISPOÑO:
O nomeamento dos seguintes vocais dos consellos de Administración das autoridades portuarias e en representación da Xunta de Galicia:
Autoridade portuaria de San Cibrao, Ferrol e a súa ría.
-Beatriz Mato Otero.
-Pablo Ramón Fernández Asensio.
-Miguel Ángel López Sieiro.
Autoridade portuaria da Coruña.
-Beatriz Mato Otero.
-Andrés Hermida Trastoy.
Autoridade portuaria de Vilagarcía de Arousa e a súa ría.
-Miguel Ángel López Sieiro.
-Rosa Mª Quintana Carballo.
-Juan Carlos Maneiro Cadillo.
Autoridade portuaria de Marín e ría de Pontevedra.
-Paloma Rueda Crespo.
-Rosa Mª Quintana Carballo.
-Javier Pereiro Muñoz.
-Juan Carlos Maneiro Cadillo.
Autoridade portuaria de Vigo e a súa ría.
-Paloma Rueda Crespo.
-Javier Pereiro Muñoz.
-Andrés Hermida Trastoy.
-Miguel Ángel López Sieiro.
Santiago de Compostela, 15 de xullo de 2002.
Enrique César López Veiga
Conselleiro de Pesca e Asuntos Marítimos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 9 de xullo de 2002 pola que se aproban as bases reguladoras e se convoca a concesión de axudas, en réxime de concorrencia competitiva, a pequenos e medianos comerciantes individuais autónomos que abandonen a actividade comercial en desenvolvemento do Programa Cuadrienal de Modernización do Sector do Comercio polo Miúdo de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 24/07/2002

Advertidos erros na devandita orde, publicada no Diario Oficial de Galicia número 136, do 16 de xullo de 2002, cómpre face-las seguintes correccións:
Na páxina 11.101, o artigo 2º, onde di: «o comerciante polo miúdo que teña capacidade legal para exerce-lo comercio e se dedique a el de xeito habitual», debe dicir: «os comerciantes polo miúdo que teñan capacidade legal para exerce-lo comercio e se dediquen a el de xeito habitual».
Na mesma páxina, o artigo 3.1.2, parágrafo dous, onde di: «sucedese substituíse», debe dicir: «sucedese ou substituíse».
Na páxina 11.104, o artigo 15, onde di: «réxime xinanceiro», debe dicir: «réxime financeiro».
Na páxina 11.106, o anexo II, parágrafo dez, onde di: «Documentación acreditativa de causar baixa no Réxime de Autónomos, ou copia do convenio subscrito coa Seguridade Social, segundo sexa o caso», debe dicir: «Declaración xurada que conteña o compromiso do peticionario, para o caso de que se lle outorgue a axuda, de causar baixa no Réxime de Autónomos, ou de formalizar convenio coa Seguridade Social, segundo sexa o caso».
Na mesma páxina, o anexo III, engadir un punto máis a continuación do punto 3, coa conseguinte modificación correlativa dos restantes números, e co seguinte texto: «Baixa no Réxime de Autónomos ou copia do convenio subscrito coa Seguridade Social, segundo sexa o caso».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 11 de xullo de 2002 pola que se publica o tipo de xuro nominal dos préstamos que se formalicen no segundo semestre de 2002 ó abeiro do programa de préstamos para financiar produccións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/07/2002

Mediante Resolución do 26 de abril de 2002 publicouse o programa de préstamos para financiar produccións audiovisuais na Comunidade Autónoma de Galicia (DOG nº 87, do 7 de maio).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas
RESOLVO:
Primeiro.-O tipo de xuro nominal dos préstamos que se formalicen no segundo semestre de 2002 ó abeiro do programa de préstamos para financiar produccións audiovisuais na Comunidade Autónoma de Galicia será o 3,626%.
En Santiago de Compostela, 11 de xullo de 2002.
Margarita Rodríguez Rama
Directora xeral do Instituto Galego de Promoción Económica
ORDE do 18 de xullo de 2002 pola que se incrementa o crédito orzamentario previsto na Orde do 6 de febreiro de 2002, pola que se establecen as bases e condicións e se regula o procedemento de concesión de axudas á paralización definitiva dos buques pesqueiros dependentes ata 1999 do acordo de pesca con Marrocos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 26/07/2002

A Orde de 6 de febreiro de 2002 pola que se establecen as bases e condicións e se regula o procedemento de concesión de axudas á paralización definitiva dos buques pesqueiros dependentes ata 1999 do acordo de pesca con Marrocos, realizouse nun momento no que estaban vixentes os orzamentos prorrogados do ano 2001 para o 2002, e se consignou un crédito orzamentario para atende-las axudas solicitadas ó abeiro da dita disposición de acordo coas dispoñibilidades orzamentarias existentes.
Agora é posible incrementar substancialmente o dito crédito, para atende-las subvencións solicitadas e que xa é posible resolver, ó ter cumpridas previsións previstas no artigo 17, último inciso da disposición citada.
Para tal efecto, esta consellería,
DISPÓN:
Artigo único.-Incremento de crédito.
Increméntase o crédito orzamentario previsto no artigo 4º da Orde do 6 de febreiro de 2002, pola que se establecen as bases e condicións e se regula o procedemento de concesión de axudas á paralización definitiva dos buques pesqueiros dependentes ata 1999 do acordo de pesca con Marrocos (DOG do 21-2-2002), na cantidade de 8.641.455,58 euros, que sumados ós 1.634.752,92 euros previstos inicialmente, totalizan 10.276.208,50 euros, permanecendo invariables o resto de condicións previstas na dita orde e sen que se abra un novo prazo de presentación de solicitudes.
Santiago de Compostela, 18 de xullo de 2002.
Enrique César López Veiga
Conselleiro de Pesca e Asuntos Marítimos
ORDE do 18 de xullo de 2002 pola que se incrementa o crédito orzamentario previsto na Orde do 4 de febreiro de 2002, pola que se establecen as bases e condicións e se regula o procedemento de concesión de axudas de carácter socioeconómico ós pescadores dependentes ata 1999 do acordo de pesca con Marrocos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 26/07/2002

A Orde do 4 de febreiro de 2002 pola que se establecen as bases e condicións e se regula o procedemento de concesión de axudas de carácter socioeconómico ós pescadores dependentes ata 1999 do acordo de pesca con Marrocos, realizouse nun momento no que estaban vixentes os orzamentos prorrogados do ano 2001 para o 2002, e se consignou un crédito orzamentario para atende-las axudas solicitadas ó abeiro da dita disposición de acordo coas dispoñibilidades orzamentarias existentes.
Agora é posible incrementar substancialmente o dito crédito, para atende-las subvencións solicitadas e que xa é posible resolver, ó ter cumpridas as previsións previstas no artigo 15, último inciso da disposición citada.
Para tal efecto, esta consellería,
DISPÓN:
Artigo único.-Incremento de crédito.
Increméntase o crédito orzamentario previsto no artigo 4 da Orde do 4 de febreiro de 2002, pola que se establecen as bases e condicións e se regula o procedemento de concesión de axudas de carácter socioeconómico ós pescadores dependentes ata 1999 do acordo de pesca con Marrocos (DOG do 21-2-2002), na cantidade de 5.608.795,36 euros, que sumados ós 480.809,68 euros previstos inicialmente, totalizan 6.089.605,04 euros, permanecendo invariables o resto de condicións previstas na dita orde e sen que se abra un novo prazo de presentación de solicitudes.
Santiago de Compostela, 18 de xullo de 2002.
Enrique César López Veiga
Conselleiro de Pesca e Asuntos Marítimos
ORDE do 4 de xullo de 2002 pola que se incrementa o orzamento da Orde do 20 de febreiro de 2002 pola que se aproban as bases que rexerán o concurso público de axudas a asociacións de estudiantes universitarios, legalmente constituídas das universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/2002

A Orde do 20 de febreiro de 2002 (DOG do 6 de marzo), pola que se convocan axudas a asociacións de estudiantes universitarios, legalmente constituídas das universidades galegas, no seu artigo 2 dispón: a Consellería de Educación e Ordenación Universitaria financiará estas axudas con cargo á partida orzamentaria 07.05.322C.480.1, dos orzamentos prorrogados da Comunidade Autónoma de Galicia para o ano 2002, por un importe de 25.243 euros. Nembargantes, as cantidades antes citadas poderanse incrementar en función das peticións pre
sentadas e de acordo coa dispoñibilidade de crédito, unha vez que se aproben os orzamentos xerais da Comunidade Autónoma para o ano 2002.
A Lei 2/2002, do 29 de abril, dos orzamentos xerais da Comunidade Autónoma de Galicia para o ano 2002 establece, para a aplicación orzamentaria 07.05.322C.480.1 dos orzamentos da Dirección Xeral de Universidades a cantidade de 49.283 euros.
Polo que antecede, esta consellería
DISPÓN:
Artigo único.-Autoriza-la ampliación dun gasto pola cantidade de 24.040 euros, con cargo á aplicación orzamentaria 07.05.322C.480.1, dos orzamentos de gastos da Dirección Xeral de Universidades, do exercicio 2002, para dedicar á convocatoria de axudas ás asociacións de estudiantes universitarios das universidades galegas, de conformidade coa Orde do 20 de febreiro de 2002 (DOG do 6 de marzo).
Santiago de Compostela, 4 de xullo de 2002.
Celso Currás Fernández
Conselleiro de Educación e Ordenación Universitaria
RESOLUCIÓN do 11 de xullo de 2002 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó primeiro trimestre de 2002.
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/07/2002

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e ás súas modificacións, e a situación de tesourería e movementos por operacións orzamentarias e extraorzamentarias correspondentes ó primeiro trimestre de 2002, que figuran como anexo a esta resolución.
Santiago de Compostela, 11 de xullo de 2002.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 243/2002, do 11 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada AC-224, treito: Ordes-autoestrada A-9. Clave AC/01/64.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/07/2002

Con data do 21 de xuño de 2002 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado do acondicionamento da estrada AC-224. Treito: Ordes-autoestrada A-9. Clave: AC/01/64.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de xullo de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de trazado do acondicionamento da estrada AC-224. Treito: Ordes-autoestrada A-9. Clave: AC/01/64.1.
Santiago de Compostela, once de xullo de dous mil dous.
Manuel Fraga Iribarne
Presidente
José Cuiña Crespo
Conselleiro de Política Territorial,
Obras Públicas e Vivenda
DECRETO 242/2002, do 27 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da variante de acceso ó polígono dos Airios no concello das Pontes de García Rodríguez. Clave AC/98/139.3.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/07/2002

Con data do 12 de abril de 1999 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da variante de acceso ó polígono dos Airios no concello das Pontes de García Rodríguez. Clave: AC/98/139.3.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982 do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial. Na actualidade, o acceso ó polígono industrial dos Airios realízase a través da estrada provincial CP-7001 e a confluencia coa estrada C-641 é un punto conflictivo debido a que se situa nunha curva con pouca visibilidade e moi próximo ó cruzamento
coa avda. de Lugo. Ademais, o primeiro treito do dito acceso arranca cunha pendente lonxitudinal de aproximadamente o 16% sen a penas acordo vertical. O obxecto do proxecto é o de executar unha variante que canalice o tráfico pesado de entrada e saída ó polígono industrial dos Airios e, en consecuencia, mellore as condicións de circulación na zona, producindo un ostensible aumento dos niveis de seguridade vial nela.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintesete de xuño de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da variante de acceso ó polígono dos Airios no concello das Pontes de Gacía Rodríguez. Clave: AC/98/139.3.
Santiago de Compostela, vintesete de xuño de dous mil dous.
Manuel Fraga Iribarne
Presidente
José Cuiña Crespo
Conselleiro de Política Territorial,
Obras Públicas e Vivenda
RESOLUCIÓN do 8 de xullo de 2002, da Dirección Xeral de Centros e Inspección Educativa, pola que se publica a concesión dos premios extraordinarios das modalidades de bacharelato convocados pola Orde do 20 de marzo de 2002.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/2002

A Orde do 20 de marzo de 2002 (DOG do 18 de abril), pola que se convocaban os premios extraordinarios das modalidades de bacharelato, correspondentes ó curso 2001/2002, establecía no seu artigo 8.2º que, de acordo coa proposta feita polo tribunal encargado de supervisar e avalia-las probas do premio extraordinario de bacharelato, o director xeral de Centros e Inspección Educativa concedería os premios extraordinarios de bacharelato.
Unha vez realizadas as citadas probas, publicada a acta provisional coas cualificacións obtidas polos candidatos e unha vez resoltas as reclamacións presentadas e vista a acta coa proposta definitiva de adxudicación dos premios extraordinarios, esta dirección xeral
RESOLVE:
Primeiro.-Concede-lo premio extraordinario das modalidades de bacharelato, correspondente ó curso 2001-2002, ós alumnos que figuran no anexo a esta resolución.
Segundo.-Esta resolución, que pon fin á vía administrativa, pódese recorrer, mediante recurso potestativo de reposición, no prazo dun mes, ante o director xeral de Centros e Inspección Educativa, ou impugnar, mediante a interposición de recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados desde o día seguinte ó da data da súa publicación.
Santiago de Compostela, 8 de xullo de 2002.
Alberto González Armesto
Director xeral de Centros e Inspección Educativa
ANEXO
Apelidos e nome
Centro educativo
Localidade
Abelenda Pazos, Patricia
IES Almirante Salvador Moreno
Marín (Pontevedra)
Bujía López, Carmen
IES Francisco Aguiar
Betanzos (A Coruña)
Campos Domínguez, Antonio
IES Eusebio da Guarda
A Coruña
Chamizo Mora, Marcos
IES A Xunqueira I
Pontevedra
Cillero Vidal, Yolanda
Centro privado Compañía de María
A Coruña
Corbacho González, Estela María
IES A Xunqueira I
Pontevedra
Darriba Fernández, María Isaura
IES Álvaro Cunqueiro
Vigo (Pontevedra)
Fernández Seco, Álvaro
IES Monte Castelo
Burela (Lugo)
García Borregón Tenreiro, Ricardo E.
Centro privado Manuel Peleteiro
Santiago de Compostela
García Diéguez, Ana
Centro privado Santa Teresa de Jesús
Ourense
Ladra González , Susana
Centro privado Manuel Peleteiro
Santiago de Compostela
López Carregal, Iria
IES Xoán Montes
Lugo
Mendoza Fernández, Sabela
IES Rosalía de Castro
Santiago de Compostela
Apelidos e nome
Centro educativo
Localidade
Nieto Dopazo, Ariadna
Centro privado Santa María
Ourense
Núñez Rivera, Guillermo
IES San Tomé de Freixeiro
Vigo (Pontevedra)
Otero Marnotes, José Andrés
IES Nº 1
O Carballiño (Ourense)
Patiño Loira, Javier
IES Santa Irene
Vigo (Pontevedra)
Pereira Pérez, Carmen Lorena
IES Nº 11
Coruxo-Vigo (Pontevedra)
Vázquez Pazos, Darío
Centro privado Compañía de María
A Coruña
Villar Sánchez, Tomás
IES Nosa Señora dos Ollos Grandes
Lugo
Yllanes Mosquera, David
Centro privado Compañía de María
A Coruña
DECRETO 232/2002, do 27 de xuño, polo que se aceptan a título gratuíto doazóns de diverso material con destino ó Complexo Hospitalario de Pontevedra.
CONSELLERÍA DE SANIDADE — III. OUTRAS DISPOSICIÓNS — 15/07/2002

As empresas Casa Pepe Vigo, S.L., Roche Diagnostics, S.L., Almiral Prodesfarma, S.A. Aventis Pharma, S.A., Neuroline, S.L. e Caixanova ofrecen a doazón ó Servicio Galego de Saúde de diverso material con destino ó Complexo Hospitalario de Pontevedra.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírise decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde e logo de deliberación do Consello da Xunta de Galicia na súa reunión do día vintesete de xuño de dous mil dous,
DISPOÑO:
Artigo 1º
Acepta-la doazón do seguinte material:
-1 báscula electrónica, marca Shoenle, modelo 7441.05, cun valor de 304,58 euros, doada pola empresa Casa Pepe Vigo, S.L.
-1 forno microondas, marca Bluesky, modelo M-19L/0, cun valor de 150,25 euros, doado pola empresa Roche Diagnostics, S.L.
-1 impresora, marca HP, modelo Deskjer 843C, cun valor de 132,64 euros, doada pola empresa Almiral Prodesfarma, S.A.
-1 ordenador, marca clónico, modelo 52X max., cun valor de 1.322,84 euros, doado pola empresa Almiral Prodesfarma, S.A.
-1 scaner, marca Epson, modelo Perfection 640V, cun valor de 180,39 euros, doado pola empresa Almiral Prodesfarma, S.A.
-1 ordenador persoal, marca clónico, e unha impresora, marca Deskjet modelo 840C, cun valor total de 1.192,86 euros, doados pola empresa Aventis Pharma, S.A.
-1 fax, marca Philips, modelo Magic-primo, cun valro de 210,35 euros, doado pola empresa Neuroline, S.L.
-4 padiolas articuladas, marca Pardo, cun valor de 6.919,57 euros, doadas pola empresa Caixanova.
-26 ordenadores, marca Compac, modelo Deskpro, cun valor de 29.783,75 euros, doados pola empresa Caixanova.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario de Pontevedra de acordo coa vontade dos doantes.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintesete de xuño de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
ORDE do 24 de xuño de 2002 pola que se resolve a cesión de material para o Plan de Salvamento en Praias de Galicia (Sapraga), para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/07/2002

Por Orde do 3 de maio de 2002 (DOG nº 92, do 14 de maio), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión de material para o Plan de Salvamento en Praias de Galicia (Sapraga), para misións de protección civil.
Os servicios provinciais de Protección Civil, unha vez analizadas as solicitudes e a súa documentación, emitiron o correspondente informe técnico, segundo se indica no artigo 5 da Orde do 3 de maio, que foi tido en conta pola comisión de avaliación para face-la proposta de resolución e de conformidade co disposto no artigo 7 da referida orde,
RESOLVO:
Primeiro.-Conceder con cargo á aplicación 13.04.231 A.623.0 dos orzamentos xerais da Comunidade Autónoma de Galicia para o ano 2002, a cesión en propiedade de material para o Plan de Salvamento en Praias de Galicia (Sapraga), ós concellos da provincia da Coruña: Ares, Arteixo, Arzúa, Bergondo, Boiro, Cabana de Bergantiños, Camariñas, Carballo, Cariño, Carnota, Cedeira, Cee, Cor
cubión, Dumbría, Ferrol, Fisterra, A Laracha, Laxe, Malpica, Miño, Muros, Muxía, Noia, Oleiros, Ortigueira, Outes, A Pobra do Caramiñal, Ponteceso, Pontedeume, Porto do Son, Rianxo, Ribeira e Sada; da provincia de Lugo: O Vicedo, Viveiro, Xove, Cervo, Burela, Foz, Barreiros, Ribadeo e Chantada; da provincia de Ourense: Coles, Muíños, Ourense, A Veiga, Avión, Xunqueira de Ambía, A Rúa, Viana do Bolo e O Carballiño; e da provincia de Pontevedra: Agolada, Bueu, Cangas, O Grove, A Illa de Arousa, Marín, Poio, Portas, Redondela, Sanxenxo, Tomiño, Tui, Valmiñor (Nigrán e Baiona), Vigo e Vilagarcía.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 24 de xuño de 2002.
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 5 de xullo de 2002 pola que se ordena a publicación do acordo do Consello da Xunta de Galicia, do 4 de xullo de 2002, polo que se aproba a modificación da relación de postos de traballo da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/07/2002

O Decreto 17/2002, do 1 de febreiro, fixa a estructura orgánica da Secretaría Xeral para as Relacións cos Medios Informativos, creando a Subdirección Xeral de Coordinación Administrativa.
O Decreto 73/2002, do 14 de marzo, polo que se desenvolve a estructura orgánica da Consellería da Presidencia, Relacións Institucionais e Administración Pública, crea na Dirección Xeral de Relacións Institucionais o Servicio de Coordinación.
Todo isto, así como a adecuación do cadro de persoal da Consellería da Presidencia, Relacións Institucionais e Administración Pública ás súas necesidades de funcionamento, leva a modifica-la vixente relación de postos de traballo da devandita consellería.
En consecuencia, por proposta do conselleiro da Presidencia, Relacións Institucionais e Administración Pública, consultadas as organizacións sindicais presentes na Mesa Sectorial de Persoal Funcionario da Comunidade Autónoma e a Comisión de Persoal, o Consello da Xunta de Galicia na súa reunión do día catro de xullo de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería da Presidencia, Relacións Institucionais e Administración Pública, nos termos que se sinalan nos anexos ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do catro de xullo de dous mil dous, relativo á modificación da relación de postos de traballo da Consellería da Presidencia, Relacións Institucionais e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 5 de xullo de 2002.
Jaime Pita Varela
Conselleiro da Presidencia, Relacións Institucionais e Administración Pública
CORRECCIÓN de erros.-Orde do 28 de xuño de 2002 pola que se resolve o concurso público convocado na Orde do 6 de febreiro de 2002 (Diario Oficial de Galicia do 19 de febreiro), para a adxudicación de dúas bolsas para realizar estudios relacionados coa Unión Europea no Colexio de Europa (Bruxes e Natolín) durante o curso académico 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/07/2002

Advertido erro no texto da citada orde, publicada no Diario Oficial de Galicia nº 131, do martes 9 de xullo de 2002, é necesario efectua-la oportuna corrección:
No artigo 3º, páxina 10.642, onde di: «Nomear candidatos suplentes a Emilia Carballo González para o campus de Bruxes (Bélxica) e a José Luis Fernández Lozano para o campus de Natolín (Polonia)», debe dicir: «Nomear candidatos suplentes a Emilia Gargallo González para o campus de Bruxes (Bélxica) e a José Luis Fernández Lozano para o campus de Natolín (Polonia)».
RESOLUCIÓN do 31 de maio de 2002, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, da revisión salarial do convenio colectivo do sector de residencias privadas da terceira idade da Comunidade Autónoma de Galicia para o ano 2002.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/07/2002

Visto o texto para a revisión salarial do convenio colectivo do sector de residencias privadas da terceira idade da Comunidade Autónoma de Galicia, que foi subscrito con data do 21 de febreiro de 2002 pola comisión paritaria do dito convenio, e de conformidade co disposto no artigo 90.2º e 3º do Real decreto legislativo 1/1995, do 24 de marzo, polo que se aproba o texto refundido da Lei do Estatuto dos traballadores, e o artigo 2 de Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordena-la inscrición da citada revisión salarial no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 31 de maio de 2002.
José Vázquez Portomeñe
Director xeral de Relacións Laborais
A comisión paritaria do convenio colectivo do sector de residencias privadas da terceira idade, en reunión celebrada o 21 de febreiro do 2002, acordou o seguinte:
Punto 1º. Revisión salarial para 2002.
Os representantes da parte social propoñen aplica-la revisión salarial prevista no texto do convenio, de acordo co IPC publicado no 2001, que é dun 2,7%, e que se aplique a tódolos conceptos salariais.
A representación patronal está de acordo en aplica-la devandita revisión, adoptándose o acordo por unanimidade.
Xúntanse como anexo as novas táboas salariais.
ANEXO
Táboas salariais ano 2002
Convenio terceira idade-2002
Categoría profesional
Ano 2002
Salario base/mes
Euros
Administrador/a
194.144
1.166,83
Xerente/director
194.144
1.166,83
Médico
161.786
972,35
Titulado superior
161.786
972,35
Supervisor/a
129.426
777,87
ATS/DUE
129.426
777,87
Asistente social
129.426
777,87
Fisioterapeuta
129.426
777,87
Terapeuta ocupacional
129.426
777,87
Titulado/a medio
129.426
777,87
Gobernante/a
104.190
626,19
Oficial de mantemento
104.190
626,19
Oficial administrativo
104.190
626,19
Conductor/a
104.190
626,19
Xardiñeiro/a
104.190
626,19
Xerocultor/a
104.190
626,19
Cociñeiro/a
102.248
614,52
Auxiliar mantemento
102.248
614,52
Auxiliar administrativo
102.248
614,52
Camareiro/a planta
102.248
614,52
Animador/a sociocultural
102.248
614,52
Porteiro/a recepcionista
102.248
614,52
Lavand./ferro de pasar
94.904
570,38
Auxiliar cociña
94.904
570,38
Limpador/a
94.904
570,38
Persoal non cualificado
94.904
570,38
Complemento de transporte
6.471
38,89
RESOLUCIÓN do 5 de febreiro de 2002, da Secretaría Xeral da Consellería de Cultura, Comunicación Social e Turismo, pola que se inscribe a Mancomunidade de Concellos Galegos do Camiño Francés no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/07/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Mancomunidade de Concellos Galegos do Camiño Francés, de data 5 de novembro de 2001.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Mancomunidade de Concellos Galegos do Camiño Francés quede inscrita no Rexistro de Entidades de Promoción do Camiño de Santiago co número 137.
Santiago de Compostela, 5 de febreiro de 2002.
Andrés González Murga
Secretario xeral da Consellería de Cultura,
Comunicación Social e Turismo
ORDE do 26 de xuño de 2002 pola que se anuncia a adxudicación da bolsa do proxecto Cantigas de Santa María, convocada por orde da Consellería de Educación e Ordenación Universitaria do 17 de febreiro de 2000 (Diario Oficial de Galicia número 41, do 29 de febreiro) pola que se convocan bolsas no Centro Ramón Piñeiro para a Investigación en Humanidades.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/07/2002

A Orde do 17 de febreiro de 2000 (DOG nº 41, do 29 de febreiro), da Consellería de Educación e Ordenación Universitaria, aprobou as bases que rexerán o concurso público de dez bolsas de colaboración en proxectos de investigación que se desenvolven no Centro Ramón Piñeiro para a Investigación en Humanidades, e se anunciaba a súa convocatoria, sendo resolta por Orde da devandita consellería o 28 de abril de 2000 (DOG nº 88, do 9 de maio de 2000).
A sentencia nº 775/2002, da Sala do Contencioso-Administrativo do Tribunal Superior de Xustiza anula a adxudicación da bolsa do proxecto VI Cantigas de Santa María, ordenando retrotrae-las actuacións co obxecto de que se proceda á admisión do recorrente, a que se lle valoren os seus méritos e as actuacións subseguintes; en execución dela a comisión de selección reúnese de novo o día 26 de xuño de 2002.
Unha vez celebrada a reunión e examinados de novo os expedientes tanto do recorrente coma do titular e suplente, esta comisión de selección, constituída conforme a base sexta da convocatoria do 17 de febreiro de 2000, elevou a esta consellería informe sobre a candidata seleccionada e suplente ó director xeral de Política Lingüística, quen transmite ese informe ó conselleiro de Educación e Ordenación Universitaria para a súa resolución.
A competencia desta consellería vén dada polo Decreto 25/1993, do 11 de febreiro (DOG nº 34, do 19 de febreiro) polo que se crea e se regula o funcionamento do Centro Ramón Piñeiro para a Investigación en Humanidades, modificado polo Decreto 330/1997, do 13 de novembro (DOG nº 227, do 24 de novembro).
Por todo isto, esta consellería, vista a proposta da comisión de selección, despois de estudia-los méritos tanto do recorrente como da adxudicataria e suplente.
RESOLVE:
Concede-la bolsa de colaboración para o proxecto de investigación VI Cantigas de Santa María, segundo se detallan:
Proxecto VI: Cantigas de Santa María.
Botana Vilar, Mª Jesús.
Suplente:
Vázquez Recarey, Susana.
A contía, a duración da bolsa e a incorporación ó Centro Ramón Piñeiro para a Investigación en Humanidades farase de acordo co disposto nas bases segunda e terceira da Orde do 17 de febreiro de 2000.
Santiago de Compostela, 26 de xuño de 2002.
Celso Currás Fernández
Conselleiro de Educación e Ordenación Universitaria
ORDE do 28 de xuño de 2002 pola que se resolve o concurso público convocado na Orde do 6 de febreiro de 2002 (Diario Oficial de Galicia do 19 de febreiro), para a adxudicación de dúas bolsas para realizar estudios relacionados coa Unión Europea no Colexio de Europa (Bruxes e Natolín) durante o curso académico 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/07/2002

Por Orde do 6 de febreiro de 2002 (DOG do 19 de febreiro) convocáronse dúas bolsas para realizar estudios de especialización en temas relacionados coa Unión Europea e o proceso de integración europeo, unha para o Colexio de Europa con sede en Bruxes (Bélxica) e outra para Natolín (Polonia).
Na súa virtude, de acordo coa proposta elaborada pola comisión de selección e unha vez que o Colexio de Europa confirmou a admisión dos candidatos,
DISPOÑO:
Artigo 1º
Concederlle a Ana García Cachafeiro unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Bruxes (Bélxica).
Artigo 2º
Concederlle a Manuel Pueyo Fernández unha bolsa para realizar estudios de especialización en temas
relacionados coa Unión Europea e o proceso de integración europeo, no Colexio de Europa con sede en Natolín (Polonia).
Artigo 3º
Nomear candidatos suplentes a Emilia Carballo González para o Campus de Bruxes (Bélxica) e a José Luis Fernández lozano para o Campus de Natolín (Polonia).
Artigo 4º
O importe de cada bolsa ascende a un total de 18.030,36 euros, destinadas a:
a) 15.000 euros, o pagamento das taxas e estadía que será efectuada en nome do bolseiro pola Consellería de Educación e Ordenación Universitaria directamente no Colexio de Europa en Bruxes.
b) A cantidade restante, 3.030,36 euros, ingresaráselle ó bolseiro nun só pagamento, en concepto de axuda institucional para gastos de desprazamento e seguro combinado de accidentes.
Artigo 5º
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, a partir do día seguinte ó da publicación no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta orden entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de xuño de 2002.
Celso Currás Fernández
Conselleiro de Educación e Ordenación Universitaria
ORDE do 29 de maio de 2002 pola que se fixa o prezo de venda ó público da publicación: Manual Normativo de Sinalización.
CONSELLERÍA DE SANIDADE — III. OUTRAS DISPOSICIÓNS — 09/07/2002

A Lei 13/1991, do 9 de decembro, de tasas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó publico da publicación editada por esta consellería e que se relacina no anexo.
2. Este prezo entenderase con IVE incluído.
Santiago de Compostela, 29 de maio de 2002.
José María Hernández Cochón
Conselleiro de Sanidade
ANEXO I
Manual Normativo de Sinalización: 48 euros.